…………………(sz.) napirend

**ELŐTERJESZTÉS**

**A Képviselő-testület 2020. június 25 -i rendes ülésére**

**Tárgy:** A Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság 2019. évi egyszerűsített éves beszámolójának, közhasznú beszámolójának, és 2020. évi Üzleti tervének elfogadása

**Készítette:** ………………………….

Áncsán Márton

a Felügyelőbizottság elnöke s.k.

**Egyeztetve:** …………………………

Varga Előd Bendegúz

alpolgármester

**Látta:**  ………………………….

dr. Szalai Tibor

jegyző

………………………….

dr. Murai Renáta

jegyzői igazgató

*A napirend tárgyalása zárt ülést nem igényel.*

**Tisztelt Képviselő-testület!**

A Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (a továbbiakban: Társaság) ügyvezető igazgatója elkészítette a Társaság számvitelről szóló 2000. évi C. törvény szerinti 2019. évi egyszerűsített éves beszámolóját a kiegészítő melléklettel, valamint a Társaság közhasznúsági beszámolóját.

A Társaság ügyvezető igazgatója az adózás rendjéről szóló 2017. évi CL. törvény és a koronavírus-járvány gazdasági hatásainak mérséklése érdekében szükséges adózási könnyítésekről szóló 140/2020. (IV.21.) Kormányrendelet szerinti, 2020. szeptember 30-i határidőig a cégnyilvánosságról, a bírósági cégeljárásról és a végelszámolásról szóló 2006. évi V. törvény 18. §-a szerint a beszámolót elektronikus úton, a kormányzati portál útján megküldi a céginformációs szolgálat részére elektronikus űrlap mellékelésével. Az elektronikus űrlapot a céginformációs szolgálat továbbítja az állami adóhatóság részére. A beszámoló céginformációs szolgálat részére történő megküldésével a Társaság a letétbe helyezési és közzétételi kötelezettségének is eleget tesz.

A Társaság 2019. évi egyszerűsített éves beszámolójának legfontosabb adatai az alábbiak:

- saját tőke: 13 256 e Ft

- jegyzett tőke: 5 000 e Ft

- eredménytartalék: 8 894 e Ft

- adózás előtti eredmény: -638 e Ft

- adózott eredmény: -638 e Ft

- egyező eszköz és forrás oldali mérleg főösszeg: 24 660 e Ft.

A Társaság Felügyelőbizottsága 2020. április 26-án 2/2020. (IV.26.) határozatával elfogadta az éves beszámolót, a kiegészítő melléklettel együtt.

A Társaság könyvvizsgálója a független könyvvizsgálói jelentést a 2019. évi egyszerűsített beszámolóhoz csatolta, amelyet a Felügyelőbizottság 3/2020. (IV.26.) határozatával szintén elfogadott.

A Társaság határidőben elkészítette a közhasznúsági beszámolót is, melyet a Felügyelőbizottság 4/2020. (IV.26.) határozatával elfogadott.

A Felügyelőbizottság 2020. április 26-án megtárgyalta a Társaság 2020. évi Üzleti tervét is, melyet 5/2020. (IV.26.) határozatával elfogadott, így annak elfogadását javasolja a Képviselő-testületnek is. (melléklet Fb. jegyzőkönyv)

*A mellékletek papír alapon nem kerültek sokszorosításra; megtekinthetőek a Jegyzői Titkárságon.*

Kérem a Tisztelt Képviselő-testületet a határozati javaslatok elfogadására!

**Határozati javaslatok**

1. A Képviselő-testület úgy dönt, hogy a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (székhelye: 1022 Budapest, Bimbó út 1-5. A. lház. fszt., Cg. 01-09-920485) – jelen határozat mellékleteit képező – 2019. évi egyszerűsített éves beszámolóját 13 256 e Ft saját tőkével, 5 000 e Ft jegyzett tőkével, 8 894 e Ft eredménytartalékkal, - 638 e Ft adózott eredménnyel, és 24 660 e Ft egyező eszköz és forrás oldali mérleg főösszeggel, - a kiegészítő melléklettel és a független könyvvizsgálói jelentéssel együtt – elfogadja.

A Képviselő-testület felkéri a Polgármestert az ügyvezető igazgató értesítésére.

**Felelős:** Polgármester

**Határidő:** 2020. július 31.

*(A határozat elfogadása egyszerű többségű szavazati arányt igényel.)*

2. A Képviselő-testület úgy dönt, hogy a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság a mérleg szerinti veszteséget az eredménytartalékkal szemben számolja el. A negatív adóalapot a jogszabályi előírásokkal összhangban 5 évre határolja el. Felhatalmazza Balláné Ludwig Dóra ügyvezető asszonyt, hogy határidőben intézkedjen az egyszerűsített éves beszámoló céginformációs szolgálat részére történő megküldéséről, a közhasznúsági melléklet honlapon való közzétételéről.

A Képviselő-testület felkéri a Polgármestert az ügyvezető igazgató értesítésére.

**Felelős:** Polgármester

**Határidő:** 2020. július 31.

*(A határozat elfogadása egyszerű többségű szavazati arányt igényel.)*

3. A Képviselő-testület úgy dönt, hogy a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (székhelye: 1022 Budapest, Bimbó út 1-5. A. lház. fszt., Cg. 01-09-920485) – jelen határozat mellékletét képező – közhasznúsági beszámolóját elfogadja.

A Képviselő-testület felkéri a Polgármestert az ügyvezető igazgató értesítésére.

**Felelős:** Polgármester

**Határidő:** 2020. július 31.

*(A határozat elfogadása egyszerű többségű szavazati arányt igényel.)*

4. A Képviselő-testület úgy dönt, hogy a Budai Polgár Kiadó, Tájékoztató és Kulturális Közhasznú Nonprofit Korlátolt Felelősségű Társaság (székhelye: 1022 Budapest, Bimbó út 1-5. A. lház. fszt., Cg. 01-09-920485) 2020. évi Üzleti tervét – jelen határozat melléklete szerint – elfogadja.

A Képviselő-testület felkéri a Polgármestert az ügyvezető értesítésére a szükséges intézkedések megtétele érdekében.

**Felelős:** Polgármester

**Határidő:** 2020. július 31.

*(A határozat elfogadása egyszerű többségű szavazati arányt igényel.)*

**Budapest, 2020. június 19.**

**Őrsi Gergely**

**polgármester**

Előterjesztés melléklete:

Fb. jegyzőkönyv

Határozati javaslatok mellékletei:

1. Egyszerűsített éves beszámoló

Könyvvizsgálói jelentés

1. Közhasznú beszámoló
2. Üzleti terv